Document ID: 31987R4139

ΚΑΝΟΝΙΣΜΟΣ (ΕΟΚ) αριθ. 4139/87 ΤΗΣ ΕΠΙΤΡΟΠΗΣ
της 9ης Δεκεμβρίου 1987
για τον καθορισμό των όρων υπαγωγής ορισμένων πετρελαιοειδών σε ευνοϊκό δασμολογικό καθεστώς κατά την εισαγωγή λόγω του ειδικού προορισμού τους
Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο^(1), και ιδίως το άρθρο 11,
Εκτιμώντας:
ότι ο κανονισμός (ΕΟΚ) αριθ. 950/68 του Συμβουλίου της 28ης Ιουνίου 1968 περί του κοινού δασμολογίου^(2), όπως τροποποιήθηκε τελευταία από τον κανονισμό (ΕΟΚ) αριθ. 3529/87^(3), έχει συντάξει το κοινό δασμολόγιο βάσει της ονοματολογίας της σύμβασης της 15ης Δεκεμβρίου 1950 σχετικά με την ονοματολογία για την κατάταξη των εμπορευμάτων στα δασμολόγια
ότι, βάσει του κανονισμού (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του κοινού δασμολογίου^(4), όπως τροποποιήθηκε τελευταία από τον κανονισμό (ΕΟΚ) αριθ. 2055/84^(5), ο κανονισμός (ΕΟΚ) αριθ. 1775/77 της Επιτροπής^(6), έχει καθορίσει τους όρους υπαγωγής ορισμένων πετρελαιοειδών, στο ευεργέτημα ευνοϊκού δασμολογικού καθεστώτος κατά την εισαγωγή λόγω του ειδικού προορισμού τους
ότι ο κανονισμός (ΕΟΚ) αριθ. 2658/87 έχει καταργήσει και αντικαταστήσει, αφενός, τον κανονισμό (ΕΟΚ) αριθ. 950/68 υιοθετώντας την νέα δασμολογική και στατιστική ονοματολογία που καλείται συνδυασμένη ονοματολογία, η οποία βασίζεται στη διεθνή σύμβαση για το εναρμονισμένο σύστημα περιγραφής και κωδικοποίησης των εμπορευμάτων και, αφετέρου, τον κανονισμό (ΕΟΚ) αριθ. 97/69 ότι, συνεπώς, κρίνεται σκόπιμη, για λόγους σαφήνειας, η αντικατάσταση του κανονισμού (ΕΟΚ) αριθ. 1775/77 από ένα νέο κανονισμό που να περιλαμβάνει τη νέα ονοματολογία καθώς επίσης και τη νέα νομική βάση
ότι ο κανονισμός (ΕΟΚ) αριθ. 2658/87 προβλέπει για τα προϊόντα που περιλαμβάνονται στο παράρτημα του παρόντος κανονισμού:
- την απαλλαγή από τους δασμούς, όταν αυτά τα προϊόντα προορίζονται είτε να χρησιμοποιηθούν κατ' άλλο τρόπο
και όχι σαν ανθρακούχα και λοιπά καύσιμα (διακρίσεις 2707^10^90, 2707^20^90, 2707^30^90, 2707^50^91, 2707^50^99, 2711^12^19, 2901^10^90, 2902^20^90, 2902^30^90, 2902^44^90 της συνδυασμένης ονοματολογίας) είτε για την κατασκευή προϊόντων της κλάσης 2803 (διακρίσεις 2707^99^91 και 2713^90^10 της συνδυασμένης ονοματολογίας),
- τη μείωση του δασμού για τα λιπαντικά και άλλα λάδια, που προορίζονται να αναμεχθούν σύμφωνα με τους όρους της συμπληρωματικής σημείωσης 6 του κεφαλαίου 27 (διάκριση 2710^00^95 της συνδυασμένης ονοματολογίας),
- την αναστολή δασμών για τα προϊόντα που προορίζονται να υποστούν είτε ορισμένη κατεργασία είτε χημική μεταποίηση και ότι οι εργασίες αυτές ορίζονται στην συμπληρωματική σημείωση 4 του κεφαλαίου 27 ή στις επεξηγηματικές σημειώσεις της συνδυασμένης ονοματολογίας που αφορούν τις συμπληρωματικές σημειώσεις
4 και 5 αυτού του κεφαλαίου
ότι η υπαγωγή των εν λόγω προϊόντων στο ευεργέτημα αυτής της απαλλαγής, της μείωσης ή της αναστολής δασμών, εξαρτάται από όρους που προβλέπονται από τις σχετικές κοινοτικές διατάξεις
ότι, για την εξασφάλιση της ενιαίας εφαρμογής της συνδυασμένης ονοματολογίας, απαιτούνται διατάξεις που να καθορίζουν αυτούς τους όρους
ότι ο κανονισμός (ΕΟΚ) αριθ. 4142/87 της Επιτροπής της
9ης Δεκεμβρίου 1987 για τον καθορισμό των όρων υπαγωγής ορισμένων εμπορευμάτων σε ευνοϊκό δασμολογικό καθεστώς κατά την εισαγωγή λόγω του ειδικού προορισμού τους^(7) καθιερώνει τους γενικούς όρους και συγχρόνως τους ελάχιστους όρους στους οποίους υπόκεινται τα εν λόγω εμπορεύματα ότι, συνεπώς, οι όροι του εν λόγω κανονισμού πρέπει να εφαρμόζονται επίσης στα εν λόγω πετρελαιοειδή
ότι, εντούτοις, λόγω των απαιτήσεων που προσιδιάζουν στη φύση και στη χρήση των εν λόγω προϊόντων καθώς και στα χαρακτηριστικά γνωρίσματα των κατεργασιών στις οποίες αυτά υποβάλλονται, πρέπει να θεσπιστούν ειδικές διατάξεις όσον αφορά, αφενός, την ενδεχόμενη επιβολή στο ενδιαφερόμενο πρόσωπο ορισμένων ειδικών υποχρεώσεων και, αφετέρου, την αποθήκευση ότι, επιπλέον, στις περιπτώσεις που προβλέπονται στις συμπληρωματικές σημειώσεις 4 στοιχείο ν) και 5 του κεφαλαίου 27 της συνδυασμένης ονοματολογίας, πρέπει να τηρηθεί εξάμηνη προθεσμία χρησιμοποίησης
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ίΑρθρο 1
1. Με την επιφύλαξη των διατάξεων των άρθρων 2 έως 5, ο κανονισμός (ΕΟΚ) αριθ. 4142/87 εφαρμόζεται στα πετρελαιοειδή.
2. Κατά την έννοια του παρόντος κανονισμού, σαν «πετρελαιοειδή» νοούνται τα εμπορεύματα που περιγράφονται στο παράρτημα του παρόντος κανονισμού.
ίΑρθρο 2
Το ενδιαφερόμενο πρόσωπο είναι υποχρεωμένο να προσκομίζει στις αρμόδιες αρχές, ύστερα από την σχετική αίτηση τους, τα ακόλουθα στοιχεία:
α) ^τη στιγμή της υποβολής της αίτησης για άδεια, συνοπτική περιγραφή των μονάδων που χρησιμοποιούνται για την προβλεπόμενη κατεργασία
β) ^το είδος της προβλεπόμενης κατεργασίας
γ) ^το είδος και την ποσότητα των προϊόντων που υποβάλλονται σε κατεργασία
δ) ^σε περίπτωση εφαρμογής των συμπληρωματικών σημειώσεων 4 στοιχείο ν) και 5 του κεφαλαίου 27 της συνδυασμένης ονοματολογίας, το είδος και την ποσότητα των παραγομένων προϊόντων καθώς και τη δασμολογική ονομασία τους.
Το ενδιαφερόμενο πρόσωπο πρέπει να καθιστά δυνατή, κατά τρόπο ικανοποιητικό για τις αρμόδιες αρχές, την παρακολούθηση των προϊόντων μέσα στην ή στις εγκαταστάσεις της επιχείρησης κατά την διάρκεια της τεχνικής διαδικασίας για την κατεργασία τους.
ίΑρθρο 3
Οι διατάξεις που προβλέπονται στο άρθρο 5 του κανονισμού (ΕΟΚ) αριθ. 4142/87 εφαρμόζονται στα πετρελαιοειδή, εκτός αν υπάρχουν αντίθετες διατάξεις στις συμπληρωματικές σημειώσεις 4 στοιχείο ν) και 5 του κεφαλαίου 27 της συνδυασμένης ονοματολογίας.
ίΑρθρο 4
1. Κατά παρέκκλιση των διατάξεων του άρθρου 6 παράγραφος 3 του κανονισμού (ΕΟΚ) αριθ. 4142/87 οι αρμόδιες αρχές μπορούν να επιτρέψουν την εναποθήκευση πετρελαιοειδών τα οποία έχουν τεθεί σε ελεύθερη κυκλοφορία, σύμφωνα με τις διατάξεις του εν λόγω κανονισμού, αναμειγμένα με άλλα πετρελαιοειδή ή ακατέργαστα λάδια πετρελαίων της κλάσης 2709^00^00 της συνδυασμένης ονοματολογίας.
2. Η αποθήκευση μείγματος των προϊόντων που προβλέπονται στην παράγραφος 1, τα οποία δεν είναι ταυτόσημα ως προς το είδος, την ποιότητα και τα τεχνικά και φυσικά χαρακτηριστικά, είναι δυνατόν να επιτραπεί μόνον αν το μείγμα προορίζεται να υποβληθεί εξ ολοκλήρου σε μια από τις κατεργασίες που προβλέπονται στις συμπληρωματικές σημειώσεις 4 και 5 του κεφαλαίου 27 της συνδυασμένης ονοματολογίας.
ίΑρθρο 5
Οι διατάξεις του αρθρου 11 παράγραφος 1 του κανονισμού (ΕΟΚ) αριθ. 4142/87 δεν εφαρμόζονται στα εναποθηκευμένα σε μείγμα προϊόντα, που αναφέρονται στο άρθρο 4 παράγραφος 2, εκτός αν το σύνολο του μείγματος εξαχθεί η καταστραφεί.
ίΑρθρο 6
Ο κανονισμός (ΕΟΚ) αριθ. 1775/77 καταργείται.
ίΑρθρο 7
Κάθε κράτος μέλος ενημερώνει την Επιτροπή για τα μέτρα που λαμβάνει, σε επίπεδο κεντρικής διοίκησης, για την εφαρμογή του παρόντος κανονισμού.
Η Επιτροπή ανακοινώνει αμέσως τις πληροφορίες αυτές στα λοιπά κράτη μέλη.
ίΑρθρο 8
Ο παρών κανονισμός αρχίζει να ισχύει την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Δεκεμβρίου 1987.

Labels: 3